cyanic-selkie/wikianc huggingface dataset:
ג'אנט מילס
ביוגרפיה
בספטמבר 2019 מילאה מילס את בקשתו של מזכיר האומות המאוחדות אנטוניו גוטרש ונאמה מול העצרת הכללית בנוגע לההתחממות הגלובלית. היא המושלת הראשונה ממיין שנואמת מול קהל זה.
פיטר ראביט
תקציר העלילה
בינתיים בלונדון, אחיינו של מר מקגרגור, תומאס, אדם שמכור לעבודה במחלקת הצעצועים של הרודס, מחכה לקידום לתפקיד מנהל כללי שותף. אחרי שהוא מפסיד את הקידום לאחיינו העצלן של חבר במועצת המנהלים, תומאס מאבד את עשתונותיו ואת עבודתו. אחרי שהוא מקבל את הידיעה על האחוזה שירש ועל שווייה, הוא מחליט לשדרג אותה ולהכינה למכירה, כדי שיוכל לפתוח כנקמה חנות צעצועים בסמוך להרודס. הוא מגרש את פיטר ויתר החיות ומשפר את האבטחה, כשפיטר ובנג'מין מצליחים להיכנס לגינה, הוא תופס את שניהם ומאיים לזרוק את בנג'מין לנהר, אולם הארנבים מצליחים להציל אותו ותומאס זורק בטעות את המשקפת שבי העניקה לו. בזעם, הוא קונה גדר חשמלית ודינמיט כדי להיפטר מהארנבים.
פיטר והחיות מסלקים זוג שקנה את האחוזה, מה שמאפשר לתומאס להישאר. הוא מאפשר לחיות לקחת אוכל מהגינה כשיש סיבה לכך. פיטר ומשפחתו משחזרים את המחילה שלהם בעזרתם של תומאס ובי. תומאס מקים חנות צעצועים בכפר, שם בי מציגה את היצירות שלה.
ביקורות על הטריילר
סטיוארט הריטג' מ-"The Guardian" הצהיר כי "הסרט 'פיטר ראביט' נראה כתוצאה של טמטום חסר אונים [...] יש משהו מחריד באמת במחשבה על פיטר ראביט - אותו פיטר ראביט העדין והאדוארדי [מיצירותיה של ביאטריקס] - פוצע ללא מחשבה כמה ציפורים, תופס ערימת עלי חסה וממטיר אותה כמו בנקאי [זול שממטיר כסף] במועדון חשפנות, או מבצע ריקודי טוורקינג באופן מילולי". וטען כי "אין שום מצב בעולם שהיא [ביאטריקס פוטר] הייתה נותנת אי פעם אור ירוק לתאונת דרכים בהילוך איטי כזו".
מעבר כיסופים
היסטוריה
באמצע יולי 2005 לאחר שעשרות מפגינים נגד תוכנית ההתנתקות (ביניהם חבר הכנסת אורי אריאל) החליטו לחסום את הכניסה למעבר כיסופים ובכך גם לציר כיסופים, רק לאחר כמה שעות הצליחו כוחות צה"ל יחד עם סיוע של משטרת ישראל לפנות את המפגינים ולפתוח את ציר הכניסה המרכזי של הגוש, בין הבכירים שהשתתפו בפינוי המפגינים או סייעו לכוחות היו מפקד אוגדה 36, מפקדי מרחבי לכיש ואילת במשטרת ישראל, בכירי המועצה האזורית חוף עזה ובכירים רבים נוספים.
גסטלוגאצ'ה
המנזר
המנזר מכיל גם מנחות מן המלחים ששרדו ספינות טרופות.
יחסי ארצות הברית–נאורו
משבר כלכלי
בספטמבר 2007, דייוויד אדאנג, שר החוץ של נאורו, הצהיר מספר הצהרות פומביות ביחס לארצות הברית. הוא התבטא בחריפות נגדה ובעד קובה, איתה ארצות הברית הייתה בסכסוך באותה תקופה, ומתח ביקורת על מדיניות החוץ שלה. הוא עשה זאת במהלך ביקור בקובה. בתגובה פרסמה ארצות הברית דו"ח בנושא זכויות האדם, שנכתב בו על הפרת זכויות אדם חריפה בנאורו. ארצות הברית אף ניסתה להעמיד לדין את אדאנג, אך הניסיון לא צלח. הממשלה בנאורו בראשות לודוויג סקוטי קרסה עקב התקרית, והוקמה ממשלה חדשה בראשות מרקוס סטיבן.
מערת קוסקר
מערת קוסקר (בצרפתית: Grotte Cosquer) היא מערה בצרפת ששימשה את האדם הקדמון וכיום היא מוצפת בחלקה במי הים התיכון, כשהגישה אליה היא דרך מנהרה באורך 175 מטר שפתחה נמצא בעומק 37 מטר מתחת לפני המים. במערה התגלו ציורי סלע שהמוקדמים בהם תוארכו ל-27,000 שנה לפני זמננו. המערה קרויה על שם אנרי קוסקר, הצולל שגילה אותה.
גילוי וחקר המערה
את הכניסה למערה גילה אנרי קוסקר, צוללן מקצועי בקסיס, בשנת 1985. הוא חקר את המערה בהדרגה - בתחילה חקר את המנהרה המובילה למערה בכוחות עצמו, ולאחר מכן בעזרת חבר ומדריך צלילה מהמועדון שלו, עד שהגיעו לכניסה למערה עצמה. כאשר חזר לבדו לחקור את המערה גילה כי מדובר באגם תת-קרקעי, אך עקב תקלה במנורה ששימשה אותו נאלץ לשוב על עקבותיו, והפסיק לזמן מה את בדיקת המערה.
ב-1 בספטמבר 1991 התרחשה תאונת צלילה קטלנית במערה, כששלושה צוללנים מגרנובל לא מצאו את היציאה מהמנהרה. קוסקר וגוגן השתתפו בחילוץ גופות שלושת הצוללנים, ויומיים לאחר מכן דיווח קוסקר על המערה למחלקת העניינים הימיים במרסיי.
אלווירה לינדו
ביוגרפיה
ב-1996 התחילה לעבוד בקולנוע. היא כתבה את התסריט לסרט "הלילה הראשון בחיי" (La primera noche de mi vida). היא שיתפה פעולה עם הבמאי מיגל אלבדלחו (Miguel Albadalejo) על עיבוד לקולנוע של מנוליטו גפוטס. היא גם עיבדה את ספרו של בעלה אנטוניו מוניוס מולינה, "ירח מלא" (Plenilunio) לקולנוע.
חולד דמאראלנד
החולדים צמחוניים (צרכנים ראשוניים), וניזונים בעיקר מפקעות ובצלים של מיני צמחים שונים, בעיקר נץ חלב, Acanthosicyos, Ledebouria ו-Talinum. הטורפים העיקריים של מין זה הם נחשים.
מזבח העולה
בית המקדש השני
בתקופת גזירות אנטיוכוס ציווה אנטיוכוס אפיפנס להקריב על המזבח קרבנות לזאוס, דבר שהוביל למרד החשמונאים ועליית החשמונאים לשלטון.
במשכן
אורך המזבח ורחבו היה חמש אמות וגובהו שלוש (לפי פשט הפסוק וכן שיטת רבי יהודה. לפי שיטת רבי יוסי הגובה הנ"ל מדבר משפת הסובב ומעלה, והגובה הכולל הוא עשר אמות, כפול מהאורך, כמו הפרופורציות של מזבח הזהב).
I Believe (שיר של די ג'יי חאלד)
רקע וכתיבה
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15 מיליון השמעות.
Burnin' Up
הצלחה מסחרית
עם מכירות דיגיטליות חזקות, "Burnin' Up" הגיע למקום החמישי בבילבורד הוט 100 האמריקאי, והפך לסינגל המצליח ביותר של הלהקה עד ש"Sucker" יצא לאור במרץ 2019. עם יותר מ-183,000 הורדות ומכירות בשבוע הראשון לצאתו. נכון לפברואר 2015, הסינגל מכר כ-1.9 מיליון עותקים בארצות הברית.
נרסס
קרב טגינאה
בדרכו לחפש את הצבא הראשי של טוטילה, נתקל נרסס בחיל גותי קטן ברימיני. יוחנן, שבעבר היה בפיקוד ברימיני כשהיא נצורה על ידי כוחות גותיים, שוב נתן עצות לנרסס כיצד להמשיך. המסלול המדויק שנלקח לא צוין במדויק על ידי פרוקופיוס והוביל לבלבול בנוגע לשחזור הקרבות שערכו. פרוקופיוס התייחס לקרב הבא כ"בוסטה גאלורום", אך היסטוריונים רבים מתייחסים אליו כיום כקרב טגינאה.
קרב מונס לקטיריוס
הגותים ירדו לפתע מההר, ותפסו את הצבא הביזנטי לא מוכנים כשהם היו ברגל. הסיבות לכך שהגותים תקפו ללא סוסים אינן ידועות, אך נראה היה שהפתאומיות של המתקפה הייתה הסיבה שנרסס נלחם גם ללא סוסים. הקרב שלאחר מכן נערך במשך יומיים ופרוקופיוס תיאר את גבורתו של המלך טיאה. הוא הציג לראשונה את הקרב כ"קרב בעל ערך רב", והגבורה שהפגין המלך טיאה לא הייתה "נחותה מאף אחד מגיבורי אגדות". ניתן לציין כי פרוקופיוס לא היה עד לקרב, ורק סיפר אותו מעדויות של אחרים.
שנים אחרונות
לאחר התבוסה הגותית, כוחות פרנקים ניסו להשמיד את הכוחות הביזנטים אך נכשלו. ובקרב ולטרונו הסתערו הפרנקים על הביזנטים כשהם ללא שריון או טקטיקות. כוחות הביזנטים הרגו כמעט את כולם, וב-554 ערך נרסס את הטריומף הרומי האחרון בעיר רומא. בשנותיו האחרונות נרסס בנה מחדש את חומות העיר רומא והרבה מהגשרים, אך לא הצליח להחזיר לגמרי לרומא את פארה. נרסס החזיק את השלטון הרומי באיטליה עד מותו ברומא בסביבות שנת 573 או 567 בגיל המופלג של 95.
בריסטול 407
חברת "בריסטול" - חברה לייצור מטוסים, התחילה לבנות מכוניות יוקרה, במהדורות מאוד מוגבלות לאחר מלחמת העולם השנייה.
מחיר הבריסטול 407 בהשקתה בבריטניה היה 5,141 לירות שטרלינג.
מודל היהלום
תפקיד הממשלה במודל היהלום של פורטר
תפקידה של הממשלה במודל היהלום של פורטר היא לפעול כזרז וכמאתגר, מטרתה לעודד - או אפילו לדחוף - חברות להעלות את השאיפות שלהם לעבור לרמות גבוהות יותר של ביצועים תחרותיים. הם חייבים לעודד חברות להעלות את הביצועים שלהם, לעורר דרישה מוקדמת עבור מוצרים מתקדמים, להתמקד ביצירת גורמים מיוחדים ולעורר את התחרות המקומית על ידי הגבלת שיתוף פעולה ואכיפת תקנות נוגדות אמון.
החברה האורניתולוגית של המזרח התיכון
מטרותיו של המועדון הן לאסוף ולפרסם נתונים אודות אורניתולוגיה, לעודד עניין בעופות האזור ובשימורן, לסייע לארגוני סביבה ושימור אזוריים ולאגודות צפרות.
מרכז הכדורסל חימקי
ב-30 בספטמבר 2005, בשטחו של אולם הנובטור, נחנך האולם "מרכז הכדורסל". האולם שופץ שוב לקראת הופעתה הראשונה של חימקי במפעל היורוליג בעונת 2010/2009.
בסמוך למרכז הספורט נמצאת ארנה חימקי, אצטדיון כדורגל חדיש בעל תכולה של 18,636 מושבים. הרשות האוטונומית של הארנה מפעילה את המתקן מאז ה-1 בנובמבר 2015.
למטייל
חנויות ציוד למטיילים
חנויות למטייל מופעלות על ידי מטיילים אשר חזרו מטיולים ממושכים בחו"ל, ופונות לקהל המטיילים, התרמילאים וחובבי הטיולים ותרבות שעות הפנאי. הן מכילות ציוד טיולים ומחנאות, ספריות לקניה ועיון במדריכי טיולים ומפות, אופנת מטיילים, מחלקות לציוד סקי וספורט חורף ועוד
הדרכת חתנים וכלות
מטרות
ההדרכה מתבצעת בדרך כלל באופן אישי, כלה עם מדריכה וחתן עם מדריך. בקרב כלות חילוניות המתחתנות ברבנות מקובל לקיים שתי פגישות.
בציבור החרדי
ברוב הישיבות, מלבד ההדרכה הפרטית לחתנים, נמסרים שיעורים במתכונת מצומצמת (המכונים "ועדים") על ידי משגיח הישיבה או דמות חינוכית אחרת, על צורת הבית היהודי ועל היחס הראוי שבין איש לאשתו. בנוסף, בציבור החרדי ישנם ספרי וחוברות הדרכה רבים לחיי זוגיות, כמו "זכו" מאת הרב נחום דיאמנט, לקט "ועדים" מהרב וולבה ועוד. לבנות נמסרות הדרכות אלו על ידי המדריכה.
נוסף לכך, תוכני ההדרכה השתנו עם השנים. לדוגמה, בעבר נושא הנאת האישה מקיום היחסים לא היה חלק מתכני ההדרכה, כיום זהו נושא לו מוקדש זמן הן אצל הדרכת החתנים והן אצל הדרכת הכלות, בהתאם לאופי ההדרכה ובמגזר בה היא נערכת.
אגודת חוקרי צבא-חברה בישראל
אגודת חוקרי צבא חברה בישראל היא אגודה מקצועית בה חברים אנשי אקדמיה העוסקים בתחום חקר צבא, חברה וביטחון לאומי בישראל. האגודה, שנוסדה בשנת 2012, היא עמותה, ורשומים בה למעלה מ-320 חברים. מאז שנת 2012 מקיימת האגודה כנס דו שנתי "כנס כנרת לחקר צבא חברה בישראל". לאגודה כתב עת אקדמי שפיט "חברה, צבא וביטחון לאומי".
גיא מינטוס
ביוגרפיה
מינטוס נולד וגדל בהוד השרון לזוג עורכי דין. הוא למד בתיכון תלמה ילין במגמת ג'אז. כדי לרכוש את הבסיס, הוא החל ללמוד נגינת מוזיקה קלאסית בפסנתר בקונסרבטוריון תל אביב. בצבא שרת כמוזיקאי מצטיין, ורכש את הכשרתו באקדמיה למוזיקה באוניברסיטת תל אביב.
פרסים
פרס לאונרד ברנשטיין של האגודה האמריקאית למלחינים
Oriel Chambers
בתרבות הפופולרית
ה-Oriel Chambers והבניין ברחוב קוק 16 הוזכרו באופן מובלט בפרק הראשון של הסדרה Grundy's Northern Pride כבניינים האהובים ביותר בצפון אנגליה. הסדרה עלתה לאוויר ב-9 בינואר 2007 והופקה על ידי חברת התקשורת הבריטית ITV.
הוד ליפסון
חייו
בשנת 1985 החל ללמוד לתואר ראשון בהנדסת מכונות בפקולטה להנדסת מכונות ובשנת 1998 סיים דוקטורט בהנדסה ובבינה מלאכותית בטכניון בהנחיית פרופסור משה שפיטלני. נושא התזה שלו היה: “Reconstruction of a 3Dobject from a single freehand sketch as means for CAD interfacefor conceptual design and analysis". את השתלמות הפוסט דוקטורט המשיך באוניברסיטת ברנדייס ועד לשנת 2001 שימש כמרצה ב-MIT. בשנת 2008 מונה כפרופסור חבר באוניברסיטת קורנל.
מיכאל קורינאלדי
פעילות משפטית ואקדמית
למד משפטים באוניברסיטה העברית בירושלים לתואר בוגר ומוסמך. בשנים 1961–1964 למד לימודים שלא לתואר בחוג לתלמוד באוניברסיטה העברית. הוסמך כעורך דין ב-1965. את התמחותו עשה אצל השופטת מרים בן-פורת בבית המשפט המחוזי בירושלים. כתב באוניברסיטה העברית עבודת דוקטורט בנושא: "יסודות בדיני פיקדון במשפט העברי". בין השנים 1963–1970 שימש אסיסטנט ומתרגל של פרופ' מנחם אלון וכן חוקר במכון למשפט עברי באוניברסיטה העברית בירושלים.
בשנת 1963 פתח משרד עורכי דין "קורינאלדי ושות' - עורכי דין". בין השאר, עסק בייצוג אנשים שמעמדם היהודי מוטל בספק, כמו אשה שעברה גיור רפורמי וטענה שאינה יהודייה ויהודי קראי בדרישה שהמדינה תכיר בחופש הדת שלהם. בשנים 1991–1993 היה חבר הוועד המרכזי של לשכת עורכי הדין.
ישעיה יעקב פורטוגל
ביוגרפיה
נולד בבוקרשט לרבי ישראל אברהם פורטוגל ולרייזל ביום כ"ו באדר, יום השנה של רבי ישעיה שור, ונקרא על שמו, ונתווסף לו השם "יעקב" על שם סבא רבה שלו. בגיל 3 עברו הוריו לארצות הברית יחד עם סבו, הרב אליעזר זוסיא פורטוגל. התגוררו בתחילה בקראון הייטס ואחר כך בבורו פארק. למד בישיבת סאטמר, ואחר כך בישיבת תפארת ישראל - רוז'ין בירושלים. בשנת תשל"ה נישא לסילקא, בת הרב מאיר גרינוולד אב"ד טעטש. אחרי פטירת חמיו נישאה חמותו לרב יצחק אייזיק מושקוביץ, רב קהילת "מאור הגולה" במונטריאול.
אחרי פטירת חמיו החורג בתשנ"ג מונה הרב פורטוגל לרב הקהילה במונטריאול.
אברהם שלונסקי
קורות חייו
בגיל 13 נשלח אברהם לארץ ישראל כדי ללמוד בגימנסיה העברית הרצליה בתל אביב, ועם פרוץ מלחמת העולם הראשונה חזר לרוסיה. שם השלים לימודי התיכון בגימנסיה ביקטרינוסלב. אחר כך נדד ברוסיה ובפולין.
שלונסקי נרתם לעזרתו של המשורר בוריס גפונוב שתרגם את האפוס הגרוזיני "עוטה עור הנמר" (מאת שותא רוסתוילי). הוא יזם את הוצאת התרגום העברי של היצירה, והיה בין הפעילים להתרת עלייתו של גפונוב ארצה. גפונוב, שלמד עברית מהאזנה לשידורי "קול ישראל", עלה בסופו של דבר לישראל כשהוא חולה מאוד וימיו ספורים.
Haima 3
Haima 3 היא מכונית משפחתית מתוצרת יצרנית הרכב הסינית Haima Automobile (שם רשמי: "FAW Haima Automobile Co., Ltd"), חברת בת של קונצרן הרכב FAW Group  אשר יוצרה בין השנים 2007–2013.
יוסף אל סיבאי
בשנת 1959 מונה למזכיר הכללי לעניין אמנות בארגון General of the Afro- Asian Writers Union. בשנת 1973 מונה לשר התרבות במצרים. בשנת 1976 נבחר לעמוד בראש הוועד המנהל של אל-אהראם.
אל סיבאי אשר היה מקרוב לנשיא אנואר סאדאת נחשב לאחד מהתומכים בתהליך השלום עם ישראל. ב-18 בפברואר 1978, נרצח בבית המלון הילטון בניקוסיה, שם השתתף בוועידה בנושא שלום, על ידי מחבלים פלסטינים.
אפרים (קוצנוק) קינן
פעיל ציוני וגאולת קרקע
בקייב היה מראשי הפעילים בעבודה הציונית וב-1917 הצליח לארגן את גדולי התעשיינים היהודים שבאוקראינה בחברה שתכננה לבנות בארץ אחרי המלחמה עיר-גנים עם תעשייה גדולה. התכנית זכתה להערכה על ידי פנחס רוטנברג ששמע עליה בעת ביקורו בקייב אך המהפכה הבולשביקית בלמה את איסוף הכספים להגשמתה.
חואן איגנסיו מולינה
ביוגרפיה
מולינה נולד בגואראקולן - כפר הממוקם בקומונה וייה אלגרה השוכנת בפרובינציית לינרס במחוז מאולה שבצ'ילה אשר באותו זמן נקראה הקפיטניה חנרל של צ'ילה והייתה חלק מהאימפריה הספרדית. הוריו היו אגוסטין מולינה ופרנסיסקה גונסאלס ברונה. הוא התחנך בבית ספר ישועי בעיר טלקה שנוסד על ידי כמרים ישועים מקונספסיון, ועקב הידיעות הרבות שרכש שם - במיוחד כישורי שפה - הוא התקבל למסדר הכמרים הישועים כבר בגיל 15. בגיל 17 כבר התמנה לפרופסור וספרן במסדר הישועים בסנטיאגו דה צ'ילה, ובגיל 24, חזר לטלקה על מנת לשמש כמורה בבית הספר הישועי בעיר. לאחר שנים בודדות המסדר הישועי החליט שמולינה כשרוני מדי מכדי לשמש כמורה והוא נשלח לשאת בתפקידים אחרים. הוא גר באחוזה בעיירה בוקאלמו השוכנת במחוז או'היגינס אשר בקרבתה נמצאת כיום שמורת הטבע אל-יאלי, ונאלץ לעזוב את צ'ילה בשנת 1768 בגיל 28 שנה יחד עם 300 חברי המסדר הישועי במדינה כאשר ממלכת ספרד הורתה על גירוש הישועים ממושבותיה מעבר לים. מולינה הוסמך להיות כומר ימים בודדים לפני הגירוש של האגודה, ואחרי זה הוא כונה בדרך כלל "אבטה" (אב מנזר). לאחר שהגיעו לספרד בתום מסע מפרך, הכמרים הצ'יליאנים החליטו להגר לאיטליה לאחר שהכנסיות והמנזרים הישועים בספרד התמלאו בגולים אחרים מרחבי האימפריה הספרדית.
עבודותיו
כחוקר יליד יבשת אמריקה, חואן מולינה היה בין הבודדים שיכלו לבקר עבודות של חוקרים אחרים שנעשו על יבשת אמריקה כדוגמת עבודתיו של קורנליוס דה פול שנחשב באירופה למומחה ליבשת החדשה; מולינה נהג להאשים את דה פול ב"ניסיונות להשפיל ולערער את המעמד של אמריקה בעולם המדע", והפריך בין השאר בחיבוריו טענות לא מבוססות של פול כמו הטענה שיבשת אמריקה ענייה במינרלים או שתוחלת החיים של אנשיה נמוכה יותר. בסביבות 1787, מולינה העלה את האפשרות שאמריקה הדרומית אוכלסה על ידי ילידי אסיה הדרומיים באמצעות מעבר דרך שרשראות איים אינסופיות באוקיינוס השקט, בעוד שאמריקה הצפונית אוכלסה כנראה דרך סיביר.
רפי ניב
ביוגרפיה
בשנת 2005 קרא לו שמוליק יפרח, חברו לכיתה מבית צבי, להקים יחד איתו את בית הספר למשחק גודמן בבאר-שבע. ב-2009 נבחר יפרח למנכ"ל תיאטרון באר שבע ומינה את ניב למנהל האמנותי של התיאטרון. בין השנים 2009–2017 ניהלו ניב ויפרח יחדיו את בית הספר למשחק גודמן ותיאטרון באר שבע.
Body Say
רקע וכתיבה
על השיר הכריזו לראשונה ב-29 ביוני 2016 דרך טוויטר, שם נכתב שהוא הוקלט רק "לפני כמה שבועות" אבל רצו להוציא אותו "עכשיו" כסינגל שיווקי עבור סיבוב ההופעות של לובאטו עם ניק ג'ונאס, "Future Now Tour". השיר פורסם ברשתות החברתיות באמצעות פרסום תמונות עירום וחצי-עירום של לובאטו, בדומה לעטיפה של הסינגל עצמו.
תחנת משטרת מעלות-תרשיחא
מלחמת העצמאות
בתחילת 1948 נטשו הבריטים את התחנה ותושבים ערביים מקומיים השתלטו על המקום. בהמשך השתלטו על המקום כוחות מצבא ההצלה של פאוזי קאוקג'י. ב-20 באוקטובר 1948 נכבשה התחנה על ידי כוחות של חטיבת עודד במהלך מבצע חירם. לאחר כיבושה הפכה התחנה לבסיס צבאי ולמקום מושבו של המושל הצבאי.
משחקי אסיה 1974
לענפים הקיימים נוספו סיף, התעמלות וכדורסל נשים. במשחקים נעשה שימוש בטכנולוגיה חדישה, ממסלול סינתטי ועד מצלמות פוטו פיניש.
לוח זמנים
המשחקים התרחשו בין 2 ל-15 בספטמבר 1974, ובמהלכם חולקו 200 מדליות זהב.
ישראל במשחקים
אסתר רוט-שחמורוב זכתה בשלוש מדליות זהב, בריצת 100 מטר, ריצת 200 מטר וריצת 100 מטר משוכות. עוד זכו בזהב אורית אברמוביץ' (קפיצה לגובה), פאולינה פלד ויאיר ורטהיימר (טניס זוגות מעורבים), דן ברנר (שחייה - 100 מטר חופשי) ונבחרת ישראל בכדורסל.
פודינג חג המולד
המאכל לרוב מיוצר עם מצרכים יקרים במטרה לפאר את ארוחת החג שהוא מוגש בסיומה. פודינג זה כולל שומן רב וכן סירופ סוכר המעניקים לו את צבעו החום. הפודינג מתובל בברנדי (ולעיתים בבירה) וכן במיץ תפוזים.
היינריך מילר
בשירות גרמניה הנאצית
לאחר חיסולו של הפטרון הגדול של מילר, ריינהרד היידריך, בידי המחתרת הצ'כית בשנת 1942, ירדה מעט קרנו של מילר במפלגה הנאצית. הוא התווכח תדיר עם הימלר, מפקד האס אס, באשר לעובדה שאנטי-נאצים רבים הסתננו לתוך שירות הביון ומשרד החוץ; לאחר שהימלר ציווה עליו להפסיק את החקירה נגד האדמירל וילהלם קנריס, שהיה ראש שירות הביון הנגדי, למרות ראיות חותכות נגדו, מילר עבר ממחנהו של הימלר למחנהו של בורמן, מזכ"ל המפלגה הנאצית ויריבו של הימלר. לאחר כישלון קשר העשרים ביולי מילר מונה לעמוד בראש צוות החקירה של האירוע, ובעקבות תוצאות ומסקנות חקירתו, למעלה מ-200 איש, כולל קנריס, הוצאו להורג.
אחרי מלחמת העולם השנייה
בשנת 2001 פורסם ברבים תיק סוכנות הביון האמריקאית (CIA) על מילר, אשר ממנו עולה כי מיד לאחר המלחמה ערכו האמריקאים – וגם הבריטים – חיפושים נרחבים אחר מילר, כמו גם אחר נאצים בכירים אחרים, אך העלו חרס; על חיפושם זה הקשתה התפוצה הרחבה של השם "היינריך מילר" בגרמניה, עד כדי כך שאפילו בקרב הגנרלים של האס אס היו שני אנשים שנשאו שם זה. בשנת 1947 הופסקו החיפושים עקב התחלתה של המלחמה הקרה והפסקת שיתוף הפעולה עם ברית המועצות.
במשך השנים היו שהאמינו כי מילר נלקח לשבי הסובייטי ועבד בשירות החשאי של ברית המועצות, שאותה העריץ; ברם, לאחר נפילת ברית המועצות וקריסת מסך הברזל ופתיחת הארכיונים לא נמצאה כל ראיה התומכת בתאוריה זו. לפיכך טוען הארכיון הלאומי של ארצות הברית כי "ככל הנראה, מילר מת בברלין בראשית מאי 1945".
בנימין נתניהו
בִּנְיָמִין (בִּיבִּי) נְתַנְיָהוּ (נולד ב-21 באוקטובר 1949, כ"ח בתשרי ה'תש"י) הוא ראש ממשלת ישראל, יושב-ראש מפלגת הליכוד וחבר הכנסת מטעמה.
ב-24 במאי 2020 החל להתנהל בבית המשפט המחוזי בירושלים משפט נתניהו לאחר שהוגש נגדו כתב אישום בעבירות מרמה והפרת אמונים בשלושה תיקי חקירה (תיק 1000, 2000 ו-4000), ובאחרון הוא נאשם גם בשוחד. בכך, נתניהו הוא ראש ממשלת ישראל היחיד שמואשם ומנהל משפט פלילי בזמן כהונתו.
ראשית הקריירה הפוליטית (1988–1996)
לקראת הבחירות לכנסת השתים עשרה ב-1988, שב נתניהו לישראל והצטרף למפלגת "הליכוד". בבחירות המקדימות במרכז תנועת החרות זכה במקום החמישי, וברשימת הליכוד שכללה את המפלגה הליברלית הישראלית ואת יגאל הורוביץ – הוצב במקום התשיעי ברשימה. הוא נבחר לחבר הכנסת ה-12, והתמנה לסגנו של שר החוץ משה ארנס, ולאחר מכן של השר דוד לוי. גם בתפקיד זה התבלט בהופעותיו התקשורתיות. בין לוי ונתניהו לא נוצר שיתוף פעולה, וצצו ניצני יריבות שהתעצמו לאחר מכן. בוועידת השלום במדריד ב-1991 נמנה נתניהו עם חברי המשלחת הישראלית, בראשות ראש הממשלה יצחק שמיר. עקב המתח בינו ובין לוי עבר נתניהו לאחר הוועידה מתפקיד סגן שר החוץ לסגן שר במשרד ראש הממשלה.
לקראת הבחירות לכנסת השלוש עשרה, שנערכו ב-1992, הוצב נתניהו במקום השישי ברשימת הליכוד. לאחר מפלת המפלגה בבחירות, הוא התמודד ב-1993 בבחירות הפנימיות לראשות המפלגה, במקום שמיר שפרש. נתניהו גבר בבחירות אלה על דוד לוי, בני בגין ומשה קצב, וזכה ל-52.1% מהקולות (72,705 מתוך 139,522 קולות כשרים).
התחום המדיני
במהלך תקופת כהונתו, חל קיפאון במגעים עם סוריה, אף על פי שידידו האישי, המיליונר האמריקאי רון לאודר, נשלח לסוריה מטעמו. לטענת דניס רוס ומרטין אינדיק, טיוטה שהציג לאודר בשמו של נתניהו לסורים, וזכתה להסכמתם, כללה נסיגה מרמת הגולן לקו על בסיס גבולות 1967, תוך שתוואי הקו המדויק ייקבע לאחר משא ומתן בין הצדדים. לטענת נתניהו, הוא התעקש על כך שקו הגבול יעבור קילומטרים מזרחה יותר.
עימותים והקדמת הבחירות
יחסיו עם בעלי בריתו הפוליטיים לֻוּוּ לעיתים בחריקות וצרימות. הגיבוי שלא נתן לשר האוצר, דן מרידור בנושא "רצועת האלכסון" הוביל להתפטרות האחרון, כעבור שנה מכניסתו לתפקיד. שר החוץ דוד לוי פרש בגלל התנגדותו לצעדים הכלכליים שנקט נתניהו בראשית 1998, אך גם בגלל יחסים אישיים רעועים עמו.
אחרי חתימת הסכם ואי, ביצעה ממשלתו חלק קטן מהנסיגה שהתחייב לה. ההסכם גרם לאכזבה מצד חלק מאנשי הימין בקואליציה. מפלגות השמאל נמנעו מלספק לו רשת ביטחון בנימוק שהוא מתמהמה ביישום מלא של ההסכם ובעקבות מתקפה שלו עליהן עם שובו מהוועידה. ההתמרמרות על התנהלותו האישית הובילה לאובדן תמיכת גורמי מרכז בו. סיבות אלה הובילו להקדמת הבחירות לכנסת החמש עשרה ולראשות הממשלה.
הפרישה מהפוליטיקה והחזרה (1999–2003)
לאחר שהפסיד בבחירות 1999, פרש נתניהו מהנהגת הליכוד ומחברותו בכנסת, ובאוגוסט 1999 מונה ליועץ לחברת באטמ תקשורת מתקדמת ולחברת "אלקטריק פיול".
עם נפילת ממשלת ברק בסוף שנת 2000, ביטא נתניהו שאיפה לחזור לפוליטיקה. על פי חוק, התפטרות ברק אמורה הייתה להוביל לבחירות לראשות הממשלה בלבד. נתניהו דרש שיתקיימו גם בחירות לכנסת, בנימוק שאחרת לא תתאפשר הקמת ממשלה יציבה. ש"ס, שלא רצתה להסתכן בירידת כוחה, סירבה לתמוך בפיזור הכנסת, אך סייעה להעברת חוק שאיפשר לנתניהו להתמודד בבחירות המיוחדות לראשות הממשלה. נתניהו החליט שלא להתמודד, החלטה שהובילה לעלייתו המפתיעה לשלטון של אריאל שרון, שנחשב באותה עת ל"בלתי בחיר" ולפופולרי פחות מנתניהו.
הבחירות לכנסת השמונה עשרה
ממשלת אולמרט נחלשה לאחר מלחמת לבנון השנייה שנתפסה ככישלון בציבור. אולמרט נחשד בפלילים והחלו בקיעים בקואליציה שבסופם התפטר. מחליפתו, ציפי ליבני, כשלה בהקמת ממשלה ופוזרה הכנסת.
קדנציה שנייה כראש הממשלה (2009–2013)
ב-31 במרץ 2009 החל נתניהו לכהן כראש ממשלת ישראל. הממשלה שהקים כללה 30 שרים ו-9 סגני שרים.
יחסי חוץ וביטחון
בספטמבר 2010 הסכים נתניהו להיכנס לשיחות ישירות עם הפלסטינים, בתיווכו של ממשל אובמה. המטרה האולטימטיבית של השיחות הישירות הייתה להגיע להסדר סופי ורשמי לסכסוך הישראלי-פלסטיני על ידי יישום פתרון מסוג שתי מדינות לשני עמים עבור העם היהודי והעם הפלסטיני בשטחי ארץ ישראל. עם זאת, ממשלת ישראל הצהירה בפומבי כי שלום בר-קיימא לא ייכנס לתוקף באופן מיידי בשל נוכחות ארגון חמאס וארגון חיזבאללה, המאיימים על התקדמותו של תהליך השלום. בנוסף, ממשלת ישראל דחתה באופן ברור כל הסכם אפשרי עם הצד הפלסטיני כל עוד הצד הפלסטיני מסרב להכיר בישראל כמדינה יהודית.
ב-22 במרץ 2013 התנצל נתניהו בפני ראש ממשלת טורקיה, רג'פ טאיפ ארדואן, על תוצאות אירועי המשט לעזה ב-2010 בתיווך של נשיא ארצות הברית ברק אובמה. השניים סיכמו על השבת היחסים בין המדינות לתיקונם והחזרת השגרירויות לפעילות, זאת לאחר שהידרדרו היחסים בעקבות המשט. בתחילת 2014 הצדדים הגיעו להסכמות לפיוס ובסוף אפריל 2014 ארדואן אף הודיע שהסכם קרוב להיחתם, אך בעת מבצע צוק איתן, היחסים החמירו שוב לאחר שורת התבטאויות קשות במיוחד של ארדואן כנגד ישראל. התבטאויות אלו עודדו הפגנות אלימות כנגד ישראל, ששיאן היה מתקפה כנגד בית השגרירות, שהביאה להחלטה להחזרת משפחות השגרירות לישראל, ופרסום אזהרת מסע לטורקיה.
התחום הביטחוני
החל מאוקטובר 2015 חלה הסלמה בהיקף הפיגועים שביצעו מחבלים פלסטינים, שכללו פיגועי דקירה, פיגועי דריסה ופיגועי ירי. הפיגועים בוצעו על רקע טענה שלפיה ישראל מתכוונת לפגוע במסגד אל-אקצא. לצורך בלימת גל הטרור נקטה הממשלה צעדים שכללו פריסה מוגברת של כוחות הביטחון, פעילות אינטנסיבית של השב"כ, החמרת הענישה על מחבלים ומיידי אבנים וניטור ההסתה ברשתות החברתיות המקוונות. גל הטרור דעך בהדרגה עד חודש מרץ. בסוף חודש יוני עלה שוב מספר הפיגועים, במהלך חודש הרמדאן.
בנאום שנשא בוועידת הקונגרס הציוני העולמי ה-37, ב-20 באוקטובר 2015, הזכיר נתניהו פרעות שערביי ארץ ישראל ביצעו ביהודיה החל מ-1920, בעקבות דברי הסתה דומים של המופתי חג' אמין אל-חוסייני. הוא אמר שמלכתחילה היטלר לא תכנן להשמיד את היהודים אלא רק לגרש אותם, אך המופתי אמר לו שאז הם יגיעו לארץ ישראל, וייעץ לו לשרוף אותם. דברי נתניהו עוררו ביקורת בישראל ובעולם, בנימוק שיש בהם שכתוב של ההיסטוריה והסתה. נתניהו הבהיר שמטרתו הייתה להציג את תמיכתו של אל-חוסייני בהשמדת היהודים, ולא לטהר את היטלר. ב-30 באוקטובר פרסם הבהרה נוספת בדף הפייסבוק שלו, ובה הטיל אחריות מלאה לשואה על היטלר והנאצים, אך גם גינה את המופתי על החלק שנטל בשואה, ועל ההסתה האנטישמית שלו ושל ממשיכי דרכו.
יחסי חוץ
נתניהו כונן קשרים חמים ומערכת יחסים קרובה עם נשיא ארצות הברית דונלד טראמפ. טראמפ הודיע על הכרה דיפלומטית של ארצות הברית בירושלים כבירת ישראל, והורה על העברת שגרירות ארצות הברית בישראל, מתל אביב לירושלים. בעקבות זאת הודיעו מספר מדינות נוספות על העברת שגרירותן לירושלים. ב-14 במאי 2018 נערך טקס פתיחת שגרירות ארצות הברית בישראל בירושלים. טראמפ פרש מהסכם הגרעין עם איראן והפעיל עליה סנקציות כלכליות, הפסיק מימון מוסדות פלסטיניים כגון אונר"א, פרש מאונסק"ו ומועצת זכויות האדם של האו"ם, וסגר את הקונסוליה האמריקנית בירושלים. עם זאת, הפרישה מהסכם הגרעין נחשבת ככזו שפגעה באינטרסים הביטחוניים של ישראל, שכן הביאה לקיצור זמן הפריצה של איראן לנשק גרעיני.  בשלהי כהונתו התקררו היחסים בין טראמפ ונתניהו.
נושאים נוספים
כחלק מההצטרפות ישראל לארגון לשיתוף פעולה ולפיתוח כלכלי (OECD) ב-7 בספטמבר 2010, התחייבה ישראל לעבור לרגולציה חכמה שעיקרה יצירת איזונים בין אינטרסים של הציבור וניהול יעיל ושקוף של המערכת תוך הפחתת הרגולציה הקיימת. נתניהו הקים ועדת שרים לקיצוץ ברגולציה והעביר מספר החלטות ממשלה בעניין. הארגון התבקש על ידי נתניהו לייעץ לממשלת ישראל. דוח שלו, שהוגש לממשלת ישראל ביולי 2018, ציין כי ישראל התקדמה בתוך 5 שנים מהמקום לפני אחרון (מתוך 34) ב-2013 למקום ה-18.
העמדה לדין
ב-1 בינואר 2020 הגיש נתניהו בקשה ליו"ר הכנסת לקבלת חסינות מהעמדתו לדין פלילי. לאחר שרשימת כחול לבן הבטיחה רוב בוועדה נגד מתן החסינות משך נתניהו את הבקשה.
תביעות דיבה
בינואר 2022 החלה להתברר בבית משפט השלום בתל אביב תביעת דיבה שהגישו בני הזוג נתניהו ובנם יאיר נגד ראש הממשלה לשעבר אהוד אולמרט, על שטען בתוכניות טלוויזיה שהם "חולי נפש הזקוקים לטיפול פסיכיאטרי". ב-21 בנובמבר 2022 פסק השופט עמית יריב כי אולמרט אמר לשון הרע וחייב אותו לשלם למשפחת נתניהו 62,500 ש"ח פיצויים בתוספת 35,000 ש"ח שכר טרחה והוצאות משפט.
ספריו
בעקבות כהונתו כשר האוצר עסק נתניהו בכתיבת ספר נוסף, שנקרא תחילה "השמן והרזה" ובהמשך נקרא "הנמר הישראלי", ואף קיבל מקדמה על פרסומו מהמו"ל, הוצאת ידיעות אחרונות, אך עם כניסתו לתפקיד ראש הממשלה בשנית, גנז נתניהו את הספר.
פראגה
אטרקציות תיירות בולטות באזור זה כוללות בין היתר את האצטדיון הלאומי, גן החיות של ורשה, פארק סקרישב, מוזיאון הוודקה הפולני, ומוזיאון פראגה.
היסטוריה
בניגוד לחלקים המערביים של ורשה, במהלך מלחמת העולם השנייה פראגה לא ספג נזקים עצומים, ובשל כך במהלך תקופת השיקום של ורשה היו ממוקמים במחוז משרדים ומתקנים ציבוריים רבים.
הקהילה היהודית
בפרבר פראגה התקיימה קהילה יהודית חשובה.
מריה סיבילה מריאן
קורות חיים
מריה סיבילה מריאן נולדה בפרנקפורט למוציא לאור השווייצרי מתיו מריאן. אמה, יוהנה סיבילה היין, הייתה אשתו השנייה של אביה. אביה נפטר ב־1650 ושנה לאחר מכן, אמה התחתנה עם צייר הטבע יאקוב מראל. מראל עודד את מריאן לצייר ולרשום. מריאן למדה ציור תחת חסותו של מראל בבית המשפחה בפרנקפורט. היא אספה חרקים וחיות קטנות נוספות לאיורים של מראל. בגיל 13 ציירה את הדימויים הראשונים של חרקים וצמחים, ואף החלה את אוסף הזחלים שלה. היא חקרה את הפיכתם של זחלים לפרפרים ותיארה את חקירותיה.
נירנברג
בשנת 1679 היא פרסמה את עבודת המחקר הראשונה על חרקים, Metamorphosis insectorum Surinamensium, שכללה שלושה ספרים המתארים מטמורפוזה של חרקים שכללו את מעגל החיים של החרק, סביבת החיים והתזונה שלו.
סורינאם והולנד
ב־1701 מריאן נאלצה לחזוק לרפובליקה ההולנדית לאחר שחלתה במלריה. שם, היא פתחה חנות ומכרה דגימות ותחריטים צמחים ובעלי חיים מסורינם. בשנת 1705, היא פרסמה ספר Metamorphosis Insectorum Surinamensium על חרקים של סורינאם.
1715 מריאן סבלה משבץ מוחי. אף על פי שהייתה משותקת חלקית היא המשיכה בעבודתה. מריה סיביליה מריאן נפטרה באמסטרדם ב-13 בינואר 1717 ונקברה כעבור ארבעה ימים.
לחיות או למות באנטבה
לאב רוברט מימוני נמסר שבנו מת מהתקף אסתמה עד שחזה בגופת בנו מנוקבת הכדורים והתפרץ בזעם במקום. אמיר עופר שפרץ לאולם בני הערובה, הרג מחבל וז'אן ז'אק שלא התכופף בזמן, נהרג מאש כוחותינו.
הקרנת הבכורה הייתה במסגרת פסטיבל הקולנוע היהודי ירושלים ושידור הבכורה בערוץ 1. הסרט הוקרן בפסטיבל הקולנוע הישראלי של פריס, פסטיבל הקולנוע היהודי של טורונטו, פסטיבל הקולנוע היהודי של אוסטרליה ועוד.
הפארק הלאומי הזרגנג'י - צ'ילטן
הפארק הלאומי הזרגנג'י - צ'ילטן הוא פארק לאומי במחוז מסטונג, פרובינציית בלוצ'יסטן שבפקיסטן. הפארק הוקם בשנת 1980 על מנת לשמר את בית הגידול של היעל הצ'ילטאני, החי בעיקר באזור הזה. הפארק מכסה שטח של כ-155 קמ"ר. הפארק נמצא בהרי סוליימאן, עם בתי גידול מדבריים ומיוערים בעיקרם, כ-20 ק"מ מדרום לעיר כוויתה.
משפט הלמהולץ
משפט הלמהולץ הראשון:
משפט הלמהולץ השני:
הוכחה למשפט השני
כאשר המעבר הראשון מתבצע בעזרת חוק סטוקס והשני נובע מכך שהמשטח A הוא משטח ערבול ובפרט מקיים.
הוכחה למשפט השלישי
חוזק של צינור ערבול נתון על ידי:
מלוכנות בגרמניה
המונרכיה בגרמניה, בוטלה ב-1918 כתוצאה מהתפטרותו של וילהלם השני, קיסר גרמניה, פירוק הקיסרות הגרמנית והקמת רפובליקת וויימאר. התפטרותו של הקיסר הביאה להדחה סימולטנית של המלכים והנסיכים ששלטו בארצות הפדרליות שהרכיבו את הקיסרות, וחלקם יצאו לגלות. אולם בגרמניה נותרו מלוכנים רבים, אשר התחלקו בין אנשים שסלדו מדמוקרטיה לבני אצולה שאיבדו זכויות יתר בשל המהפכה.
בימי רפובליקת וויימאר
ב-1920 ביצע וולפגנג קאפ ניסיון הפיכה כושל ברפובליקה בתמיכת ארגוני הימין הקיצוני. קאפ הכריז על עצמו כקנצלר, אולם תכנן בפועל להחזיר את המלוכה. מקובל להניח שהתנועה המלוכנית ברפובליקת וויימאר הייתה חזקה מאוד. בקיץ 1932 אף ניסה היינריך ברינינג להפוך את גרמניה למונרכיה חוקתית על בסיס המודל הבריטי, והצעות דומות הועלו פעמים נוספות במהלך שנות ה-30. עם זאת, יש הסוברים שהצעות אלו לא הגיעו למעשה מהמלוכנים, אלא היוו למעשה אמצעי בידי כוחות פוליטיים שהיו נואשים לשמור על הסדר במדינה המתפרקת, או כוחות אופוזיציה מימין או משמאל שהיו נחושים לבטל את הדמוקרטיה בכל מחיר.
בימי גרמניה הנאצית
ב-1940 נהרג וילהלם, נסיך פרוסיה, אשר שרת בוורמאכט, במהלך המערכה על צרפת ועל ארצות השפלה. בהלווייתו של וילהלם השתתפו השתתפו למעלה מ-50,000 איש, מה שהבהיר להיטלר שהמלוכנות עוד זוכה לתמיכה בגרמניה. היטלר מיהר לפרסם בתגובה את "צו הנסיכים" (Prinzenerlass), אשר אסר על בני משפחות המלוכה לשעבר לשרת בצבא. מרבית המלוכנים הפכו למתנגדים נלהבים לנאציזם, ורבים מקושרי קשר העשרים ביולי היו מלוכנים. לואי פרדיננד, נסיך פרוסיה, אמנם לא השתתף בו באופן פעיל, אולם מכיוון שהיה מתנגד ידוע לנאציזם נחקר על ידי הגסטפו מיד לאחר הקשר ונכלא במחנה הריכוז דכאו.
אוסקר ביורק
ביוגרפיה
נולד בסטוקהולם. בין השנים 1877–1882, ביורק היה תלמידו של אדוורד פרסאס, שם הציורים שלו כללו את "שיבת הבן האובד" (1882) שזכה במדליית המלוכה. בשנת 1883 הוענקה לביורק מלגת נסיעות.
וילי פוד השקעות
היסטוריה
בנובמבר 2004 ניצלה חברת "וילי פוד אינטנשיונל", ממחיקה מרשימת השימור של בורסת הנאסד"ק, לאחר שלא עמדה בכללי המסחר, עקב סחירות נמוכה. לאחר מכירה של מניות נוספת הגדלת הסחירות הותר לה להמשיך ולהיסחר בנאסד"ק.
מכירת השליטה לאלכסנדר גרנובסקי
בסוף שנת 2013 רכש האוליגרך אלכסנדר גרנובסקי את השליטה בחברת BSD קראון (BSD Crown) לשעבר אמבלייז, שלד בורסאי שנסחר בבורסה לניירות ערך בלונדון עם קופת מזומנים של כ-140 מיליון דולר (לאחר שב-2010 מכרה אמבלייז את כל פעילותה). המזומנים יועדו לרכישת השליטה באי די בי חברה לאחזקות, ביחד עם נוחי דנקנר, אך הרכישה לא יצאה לפועל. וילי פוד גם העניקה הלוואה של 65 מיליון שקל לידי חברה שהוקמה על ידי דנקנר וגרנובסקי לצורך ההתמודדות על רכישת השליטה בקונצרן אי.די.בי. ההלוואה בוטלה לאחר שהפסידו בהתמודדות. ביולי 2014, השתמש גרנובסקי בקופת המזומנים של BSD לרכישת מניות השליטה ב"וילי פוד השקעות" מידי האחים ויליגר תמורת כ-285 מיליון שקל, שהמשיכו לעבוד בחברה כמנהלים שכירים. ביולי 2015 החליט גרנובסקי לעזוב את עסקיו בישראל וטען שהעביר את השליטה לאיש העסקים האוקראיני גרגורי גורטובוי. גורטובוי פיטר את האחים מניהול החברה והעביר מיליוני דולרים מקופת החברה לבנקים מחוץ לישראל. בתגובה למהלך החליטו האחים לבצע מהלך של השתלטות עוינת, על ידי רכישת מניות חברה BSD בבורסת לונדון. ביוני 2017 השלימו את המהלך ומונו כדירקטורים ב"וילי פוד השקעות".
יורו מחלבות אירופה
חברת הבת של "וילי-פוד אינטרנשיונל" "יורו מחלבות אירופה בע"מ" הוקמה בשנת 2001 במקור בשם גולדפרוסט בע"מ, במטרה לייבא מוצרי מזון קפואים ומצוננים, בעיקר מוצרי חלב כשרים לישראל, בעקבות האישור לפתיחת היבוא למוצרי חלב לישראל. בשנת 2005, חתמה החברה על הסכם שיווק בלעדי של מוצרי החלב של הקואופרטיב הדני ארלה פודס בישראל. בפועל החלה חברת וילי פוד לשווק את "חמאת לורפק" של ארלה בישראל כבר ב-2002, בלי הסכם רשמי.
סימן הדולר
מקור הסימן
קיימות סברות שונות באשר למקור הסימן $:
חומצה טראנקסאמית
אוכלוסיות מיוחדות
אין צורך בהתאמת המינון למטופלים הסובלים מליקוי בפעילות הכבד, כיוון שרק כמות קטנה של התרופה עוברת מטבוליזם בכבד.
שמעון סומך
שמעון סומך, ידוע בכינויו סמעאן (1916 – 22 באוקטובר 2010) היה איש מודיעין וביון ישראלי, שנודע כ"אבי תורת ההסתערבות". הוא התחיל את דרכו במחלקה הסורית של הפלמ"ח, היה ממייסדי המחלקה הערבית, ולאחר קום המדינה שירת באמ"ן ובמוסד. במסגרות אלה הכשיר והפעיל לאורך השנים עשרות רבות של לוחמים ברזי ההסתערבות. בין היתר גייס, אימן והפעיל את המרגל הישראלי בדמשק, אלי כהן.
ביוגרפיה
סומך נולד בעיראק ב-1916 להוריו, הסוחר שאול סומך ופרחה לבית אגסי. הוא השלים את לימודי התיכון בבגדאד ורכש ידע רב בשפה הערבית ובתרבות האסלאם. ב-1933 עלה לארץ ישראל, כשהיה בן 17. הוא התגורר בחיפה, והיה למורה לערבית בבתי הספר של התנועה הקיבוצית בצפון הארץ.
בפלמ"ח
עם פירוק המחלקה הסורית והקמת המחלקה הערבית, צורף אליה סמעאן כמדריך מקצועי, תחת פיקודו של ירוחם כהן. הוא יצא לירושלים ובסיפור כיסוי של סטודנט למזרחנות באוניברסיטה, התקבל להשתלמות מעמיקה אצל השייח' של מסגד אל-אקצא בעקרונות הקוראן והחדית', לאורך שלושה חודשים. עם שובו המשיך ללמד ביסודיות ובסבלנות את לוחמי היחידה, מרביתם עולים צעירים מארצות ערב או ילידי ארץ ישראל המנדטורית שגדלו בסביבה דוברת ערבית, את עקרונות ההסתערבות לצורך שתילתם בעומק החברה הערבית. הוא לא הסתפק בידיעתם את השפה הערבית על בוריה ולהגיה השונים, אלא הדריכם בעקרונות האסלאם, בקוראן, בדיני התפילה והטהרה, ובהלכות מועדים וצומות. כמו כן לימדם על ההיסטוריה הערבית, מבנה החברה על ארגוניה ומפלגותיה, מנהגים והווי, והרגלי לבוש ואכילה. כחלק מהכשרתם נשלחו החניכים להסתובב בערים ערביות, להתערבב בשווקים ובחנויות, לשוחח עם בני המקום ולהתפלל במסגדים. יעקב נמרודי, קצין המודיעין של היחידה, תיאר את סמעאן כ"עמוד התווך של היחידה ובעל הסמכות המקצועית בהסתערבות. באישיותו הנינוחה והקורנת היה ללוחמים כאב רוחני". לוחמי היחידה נשלחו לפעולות נועזות בערים הערביות בארץ ישראל, ובמהלך מלחמת העצמאות גם לארצות ערב השכנות.
בצה"ל
ב-1955 גייס אותו יוסי הראל ליחידה 188 של אמ"ן שעסקה בהפעלה של לוחמי מודיעין תחת מסווה בעומק ארצות ערב. תפקידיו שם היו קצין מודיעין וגיוס, וקצין לעניינים ערביים. במהלך שירותו ביחידה הועלה לדרגת סגן אלוף.
ממשלת ישראל השלושים וחמש
עם הקמת הממשלה מונה בנימין נתניהו לראש הממשלה, ובני גנץ לראש הממשלה החלופי, כאשר החילוף ביניהם אמור היה להתקיים ב-17 בנובמבר 2021. אולם, הכנסת התפזרה אוטומטית ב-23 בדצמבר 2020 עקב אי העברת תקציב המדינה לשנת 2020, בהתאם להסכם הקואליציוני בין הליכוד למפלגת כחול-לבן. תקציב המדינה לשנת 2020 לא הוגש על ידי שר האוצר, ישראל כ"ץ, וראש הממשלה, בנימין נתניהו.
תוצאות הבחירות לכנסת ה-22
לאחר פרסום תוצאותיהן של הבחירות לכנסת העשרים ושתיים, שנערכו ב-17 בספטמבר, נפגש הנשיא ריבלין ב-22 וב-23 בספטמבר עם נציגי הרשימות הנבחרות. 55 חברי כנסת ("הליכוד", "ש"ס", "יהדות התורה" ו"ימינה"), שהתקבצו כ"בלוק הימין", המליצו לנשיא להטיל את מלאכת הרכבת הממשלה על נתניהו, בעוד 54 חברי כנסת ("כחול לבן", "הרשימה המשותפת" ללא מפלגת "בל"ד", "העבודה-גשר" ו"המחנה הדמוקרטי") המליצו על גנץ. פרט לאלו, חברי הכנסת מטעם "בל"ד" ו"ישראל ביתנו" נמנעו מלהמליץ על מועמד כלשהו.
תוצאות הבחירות לכנסת ה-23
לאחר פרסום תוצאותיהן של הבחירות לכנסת העשרים ושלוש, שנערכו ב-2 במרץ, הנשיא ריבלין נפגש ב-15 במרץ עם נציגי הרשימות הנבחרות. 61 חברי כנסת ("כחול לבן", "הרשימה המשותפת", "ישראל ביתנו" ו"העבודה-גשר-מרצ" ללא אורלי לוי-אבקסיס) המליצו לנשיא להטיל את מלאכת הרכבת הממשלה על גנץ, בעוד 58 חברי כנסת ("הליכוד", "ש"ס", "יהדות התורה" ו"ימינה") המליצו על נתניהו. פרט לאלו, ביקשה חברת הכנסת לוי-אבקסיס להתפצל לסיעת היחיד "גשר" ונמנעה מלהמליץ על מועמד כלשהו. למחרת, ב-16 במרץ, ריבלין העניק את המנדט להקמת הממשלה לגנץ.
גאיוס קלאודיוס נרו
ביוגרפיה
הוא נבחר כקונסול של שנת 207 לפנה"ס יחד עם מרקוס ליוויוס סלינטור. אותה שנה הגיעו ידיעות לפיהן נחת עזרובעל ברקה בעמק הפו, והוא מתכוון לחבור אל הצבא של אחיו, חניבעל, החונה בברוטיום. לפיכך, קיבל נרו את הפיקוד על הכוחות שהוצבו מול חניבעל וליוויוס את הפיקוד על הכוחות שהוצבו מול עזרובעל. חניבעל ניסה להימלט מפני הצבא של נרו כדי לחבור אל אחיו בזמן. נרו ניסה למנוע זאת ותקף את חניבעל בקרב גרומנטום, שהסתיים ללא הכרעה, אולם עיכב את חניבעל בברוטיום. בינתיים, עזרובעל הגיע אל נהר מטאורוס ולאחר מכן שלח שליח לאחיו כדי להודיע לו על בואו. אולם השליח נתפס בדרך לחניבעל בידי אנשיו של נרו. זה האחרון ידע היטב שאם עזרובעל יחמוק מליוויוס ויחבור אל חניבעל יקיץ הקץ על רומא, ולפיכך החליט להפר את הוראות הסנאט שהורה לו לא לעזוב את ברוטיום, ולחבור אל ליוויוס החונה במטאורוס. נרו הצעיד את אנשיו רגלית מרחק גדול מאוד, והגיע בחסות החשיכה אל המחנה של ליוויוס. כעת הכוח הרומאי כלל 47,000 איש, והיה גדול יותר באופן משמעותי מהכוח הקרתגי. העובדה שיש כעת שני קונסולים במחנה ולא אחד, התגלתה לעזרובעל רק לפנות בוקר, כאשר שמע מהמחנה הרומאי שתי תרועות חצוצרה במקום אחת.
בחסות החשיכה ביצע עזרובעל נסיגה מסודרת צפונה לאורך הנהר, כשהוא מקווה לחצותו, וכך להימלט מהסכנה הרומאית, ולנסות שוב ליצור קשר עם חניבעל ממקום מבטחים, אולם בשל ההצפה של הנהר עקב גשמי האביב והמסת השלגים, לא הצליח למצוא מקום בטוח למעבר. הרומאים דלקו אחריו, תוך שהם מאלצים אותו לנהל את הקרב שממנו ביקש להימנע בשל נחיתותו המספרית. בנוסף על כך, רבים מחייליו הגאלים השתכרו במשך הלילה ותפקדו גרוע. בלית ברירה ערך עזרובעל את כוחותיו. הקרב התפתח לקרב שכונה קרב מטאורוס במהלכו פיקד נרו על האגף השמאלי הרומאי. הקרב הסתיים בניצחון רומאי מוחץ, עזרובעל נהרג, ונרו הורה לשים את ראשו בשק ולהשליך אותו אל מחנהו של חניבעל. שני הקונסולים חזרו לרומא כגיבורים, אולם נרו ננזף על כך שהפר את הוראות הסנאט ונע אל מטאורוס, ועל כן בתהלוכת הניצחון שנערכה לכבודם רכב ליוויוס במרכבה מפוארת רתומה לארבעה סוסים ומאחוריו החיילים, בעוד נרו רכב על סוס אחד בלי חיילים.
בשנת 204 לפנה"ס מונה לקנסור יחד עם ליוויוס. בשנת 201 לפנה"ס היה אחד מחברי המשלחת שיצאו אל אלכסנדריה כדי להודות לתלמי החמישי על תמיכתו האיתנה ברומא לכל אורך המלחמה הפונית השנייה, וכן לבדוק אפשרות של ברית רומאית-מצרית במקרה של מלחמה עם מוקדון. הוא נזכר כאחד מחברי המשלחת שיצאה ליוון בשנת 194 לפנה"ס כדי לבדוק אפשרות של מלחמה נוספת נגד מוקדון.
מכון אריאל
סדרת הלכה פסוקה
הכרך הראשון, על סימנים א-ח מהלכות דיינים, יצא לאור בשנת תשכ"ב, ונוסף לו מדור "ברור הלכה" מאת העורך הראשי, הרב יעקב משולם גינצבורג הכולל ביאור ארוך יותר על כל הלכה, החל ממקורותיה בגמרא ועד לאחרונים. מדור זה הופיע בכרך הראשון רק בהוצאה הראשונה.
בהדפסות חוזרות נדפסו כל הסימנים להלכות דיינים (סימנים א-כז) בכרך אחד, בלא מדור "ברור הלכה", ובלא הוספות אחרות.
כרך אחד על הלכות שותפים ושלוחין - סימנים קעו-קפח בשנת תשע"ח.
חוסן עירוני
חוסן חברתי
השאלת מושג החוסן מהשדה האקולוגי לשדה החברתי נעשתה עוד בניתוחים מוקדמים, אשר בחנו את השאלה הקריטית של מחסור בביטחון תזונתי, ויכולת ההתמודדות של החברה איתו. חברה בה לא קיים ביטחון תזונתי, צפויה להיות חברה חסרת יציבות הפגיעה יותר לזעזועים חיצוניים. סיבה משמעותית להשאלת המושג חוסן מהשדה האקולוגי לשדה החברתי, היא התלות החזקה שהייתה, ועודנה קיימת, במשאבי הטבע.
לירז – הגירושים הכפולים של סטטיק
תגובות וביקורת
הסרט זכה לנתון רייטינג של 20.4%, עם 546 אלף צופים סך הכל, והיה לנצפה ביותר במהלך שידורי הפריים טיים בישראל באותו היום. עם זאת, נמתחה ביקורת שלילית על הסרט, בטענה שהופק בשביל קידום המכירות ויחסי הציבור לקריירת הסולו של סטטיק ואלבום הבכורה שלו, וכי הוא כולל בתוכו מניפולציות שנועדו לנקות את שמו. ב-ynet תואר הסרט כ"קידום מכירות ציני ולא אמין", ובהארץ, הוא תואר כ"יחצ"ני ונקמני". בוואלה!, ניתנה לסרט ביקורת מתונה יותר, בטענה כי: "הראיון עצמו, בניכוי כל הקישוטים, הוא בסדר. לא סנסציוני במיוחד, לא מאוד חשוף או כנה, אבל מספיק מעניין כדי להצדיק את עצם קיומו בפריים טיים של ערוץ מסחרי".
פחד יצחק (ספר)
אמת
האמת הטהורה, היא היסודית והמקיימת מציאות בסיסית. אמת זו היא אמת של יצירה, והמקור הגדול של האמת הזו הוא הקב"ה עצמו כמקיימה של המציאות כולה. האמת במובן השני, היא לאחר שכבר יש יצירה, יש יחס בינה לבין המקור, ואם היחס הזה שומר על התאמה, הרי שהאמת מגדירה את המציאות הזו. אותה נקודה ראשונית שבה הקב"ה נופח קיום אנושי ראשון, היא הנקודה שיוצרת לראשונה אפשרות של השוואה בין שניים – ישנם עליונים וישנם 'תחתונים'; ישנה מציאות של אלוהות בשמיים, אבל יש מעתה גם רפרזנטציה למציאות זו בעולם השפל: אדם. ועתה ניתן לדבר על אמת ושקר במונחים של התאמה ואי התאמה - כדברי אריסטו "לומר על מה שהינו, שהינו, או לומר על מה שאיננו, שאיננו, זו אמת; לומר על מה שהינו, שאיננו, או על מה שאיננו, שהינו, זה שקר", וכן הרמב"ם מפרש את המושג 'אמת' כהתאמה בין השכל לבין המציאות המעשית..
אלכסנדר ורטינסקי
במוסקבה
בשנת 1912 עבר עם אחותו למוסקבה שם ניסה להתקבל לתיאטרון האומנותי אך לא עבר את ה"אודישן" אצל קונסטנטין סטניסלבסקי שלא אהב את הדיקציה המאולצת שלו.
בסביבות שנת 1916 התחיל ורטינסקי להופיע כ"פיירו" (Pierrot) ולשיר כשפניו מאופרים בפודר "שירים ריאליסטיים" הידועים כ "ארייטות" בעלי תוכן טראגי. שירים אלה היו מורכבים מ"פרולוג", אקספוזיציה, שיא וסוף טראגי. האמן הצעיר כונה "פיירו הרוסי" והיה לאובייקט הערצה וחיקוי בקרב רבים, אך הושמץ והושם ללעג על ידי מדורי הבקורת בעיתונים.
מכון גרטנר
פעולות המכון
יעדיו העיקריים של המכון כפי שמוצגים באתר האינטרנט שלו:
ג'ורג' קיילי
עבודתו ההנדסית
אם כי עיקר תרומתו מאריכת הימים של קיילי הייתה בנושא התעופה, תחומי ההתעניינות של קיילי היו רחבים. בין היתר, קיילי המציא את גלגל החישור העושה שימוש בתיילי מתכת מתוחים (המשמש עד ימינו באופניים, למשל), פיתח סירת הצלה המתאזנת מעצמה, את מערכת ההינע הזחלית, המשמשת עד ימינו בטרקטורים ובטנקים. מספר אסונות רכבת, אשר הומצאה ונכנסה לשירות הציבור במחצית הראשונה של המאה ה-19, הניעוהו להציע מערכת אוטומטית אשר תפקח על צמתי מסילות ברזל. מערכת כזאת תוכננה על ידו, אך לא נבנתה. קיילי הציע שיטה אופטית להערכת איכותם של מים, ואכן, שיטה זו יושמה בהמשך בנהר התמזה. כן פיתח דגם מוקדם של מנוע בערה פנימית, המונע באמצעות אבק שרפה, אם כי עמד בעצמו על הצורך בחומר דלק חלופי. קיילי המציא סוג של חגורת בטיחות, ועוד.
גיבור בצרי
אודות
היה בין המגלים הראשונים של ננסים חומים. כמו כן הוא מעורב במחקרים שונים בהקשר לכוכבי לכת ובמסגרת זו משתתף בפרויקט ניתוח מידע שמתקבל מטלסקופ החלל קפלר.
סמנתה בי
2003-2014: "הדיילי שואו"
היא קיבלה את התפקיד הראשי הראשון שלה בסרט קולנוע ב-2004 בסרט העצמאי הקנדי Ham & Cheese, אשר נכתב במשותף על ידי בעלה ג'ייסון ג'ונס ובו כיכבו הקומיקאים הקנדים סקוט תומפסון ודייב פולי. היא זכתה בפרס הקומדיה הקנדי עבור תפקיד זה. גם ג'ונס הצטרף לקאסט של "הדיילי שואו" ככתב ב-2005, שנתיים אחרי אשתו. בדצמבר 2005, בתוכנית "האוריילי פקטור", ביל או'ריילי הראה קליפ של בי מ"הדיילי שואו" כדוגמה של "המלחמה על חג המולד", והציג אותו כמשהו ששודר לאחרונה. בקליפ הסאטירי, בי הזכירה שחג המולד הוא החג הדתי היחיד שהוא גם חג פדרלי, ואוריילי השתמש באמירה כדי לרדת על "החילוני סנטרל, סליחה, קומדי סנטרל". ג'ון סטיוארט, בתגובה, הזמין בתוכניתו את בי לדון בקליפ, והיא הגיעה לאולפן כשהיא באופן בולט בחודש השמיני להריונה (בניגוד לקליפ) אך התבדחה שאפשר לראות שזה קליפ ישן כי הגוונים בשיער שלה שונים, ואז הצהירה שאופס, המים שלה ירדו. הקליפ היה מהשנה הקודמת. בי זכתה בפרס הקומדיה הקנדי פעם נוספת ב-2005 על הופעת טלוויזיה, עבור עבודתה ב"דיילי שואו".
השפעות
בי מציינת את ג'ון סטיוארט בתור אחד המשפיעים העיקריים שלה, ובכמה ראיונות ציינה גם דמויות אחרות מעולם הקומדיה, ביניהם סטיב מרטין, דייוויד לטרמן, מרי טיילר מור, לוסיל בול, קרול ברנט, בטי וייט, וג'ואן ריברס.
חיים אישיים
בשנת 2001, בי נישאה לשחקן ג'ייסון ג'ונס, אותו פגשה לראשונה בשנת 1996. הם מתגוררים במנהטן, ניו יורק. הם הורים לשלושה.
פרסי המוזיקה של ARIA
קטגוריות
כל הקטגוריות הן קטגוריות קבועות מאז תחילת הענקת הפרס, אלא אם צוין אחרת.
המבנים והבניינים הגבוהים ביותר בעולם
הבניינים הגבוהים ביותר
מחלוקת גדולה יותר הייתה היריבות בין שני גורדי שחקים בניו יורק שנבנו בשנות העשרים הסוערות - בניין קרייזלר והבניין של בנק מנהטן, המכונה כיום בניין טראמפ, אך ידוע יותר בכינויו 40 וול סטריט (ובכך נמנע מבלבול עם המבנים הרבים בקרואים בשם טראמפ). האחרון התנשא לגובה של, והייתה לו קומה עליונה גבוהה מזאת של בניין קרייזלר (הקטגוריה השנייה בקריטריונים של 1996 לבניין הגבוה ביותר). לעומת זאת, בניין קרייזלר השתמש בתורן בגובה, שהורכב בחשאי בתוך הבניין כדי לזכות בתואר של הבניין הגבוה בעולם עם גובה כולל של , אף על פי שקומתו הגבוהה ביותר הנמצאת בשימוש נמוכה מזאת של הוול סטריט 40, ולפיכך הוא נמוך יותר כאשר צריחי הבניינים לא נספרים בגובהם. אף על פי שאדריכליו של וול סטריט 40 היו ח. קרייג סוורנס ויאסו מטסוי, משרד שרב ולב (שתכנן גם את בניין האמפייר סטייט) שימש כאדריכלים ייעוץ. הם כתבו מאמר בעיתון וטענו כי וול סטריט 40 היה למעשה הגבוה ביותר, מכיוון שהוא מכיל את הקומה השימושית הגבוהה ביותר בעולם. הם ציינו כי מרפסת התצפית של וול סטריט 40 הייתה גבוהה מהקומה העליונה של הקרייזלר בכמעט, ושצריחו היה בחזקת קישוט, והוא בלתי נגיש במהותו. למרות המחאה, בניין קרייזלר התקבל בדרך כלל כמבנה הגבוה בעולם במשך כמעט שנה, עד שנושל מתוארו על ידי של אמפייר סטייט בשנת 1931.
ציר זמן של מבנים מעוגנים ביבשה
מכיוון שרבים מתרני העיגון הגדולים נהרסו בסוף מלחמת העולם השנייה, ייתכן שהתאריכים לשנים שבין 1945 ל -1950 אינם נכונים. אם מגדל הרדיו ווסונג שרד את מלחמת העולם השנייה, זה היה המבנה המעוגן הכי גבוה זמן קצר לאחר מלחמת העולם השנייה.
סמיון גרפמן
פעילות פוליטית
לקראת הבחירות לכנסת העשרים ואחת הקים גרפמן מפלגה בשם בט"ח - ביטחון חברתי ורץ לכנסת בראשותה.
במהלך קמפיין הבחירות נחשף דו-שיח חריף שהתקיים בין גרפמן לחבר הכנסת לשעבר אורן חזן, במהלכו תקף גרפמן באופן בוטה את הציבור החרדי. דבריו עוררו הד בציבור והוא התנצל על דבריו וטען שהם נערכו באופן מגמתי.
לבסוף, המפלגה קיבלה רק 0.11% מקולות הבוחרים ולא עברה את אחוז החסימה.
אנגולם
מימי הביניים עד המאה ה-20
מאז המאה ה-9 הייתה העיר רוזנות. כאשר נשא ג'ון, מלך אנגליה את איזבלה מאנגולם, יורשת הרוזנות, הפכה העיר לנחלת הכתר האנגלי. ב-1220, לאחר מותו של המלך ג'ון, נישא איזבלה ליו דה לוזיניאן והעיר עברה לנחלת משפחתו עד מותו ללא יורשים של האחרון בשושלת ב-1302, אז שבה העיר לנחלת הכתר. מייסד בית ולואה, שארל, רוזן ולואה היה רוזן אנגולם. ב-1360 הועברה העיר, במסגרת הסכם ברטיני, לידי בית פלנטג'נט. ב-1378 שחרר את העיר שארל החמישי, מלך צרפת מידי השלטון הבריטי וב-1394 עברה הרוזנות לידי בית אורליאן.
מרכז קומיקס
העיר מיצבה עצמה כבירת הקומיקס של צרפת, יש בה מוזיאון קומיקס חשוב, ניצב בה פסל של הרז'ה, יוצרה של דמות הקומיקס טינטין, ומ-1974 מתקיים בה פסטיבל הקומיקס השני בגדלו באירופה המעניק גם פרס חשוב בתחום. המרכז הלאומי לקומיקס ותמונות (CNBDI) שבאנגולם הוא ספריית הפקדה רשמית ליצירות קומיקס בצרפת וסניף של הספרייה הלאומית של צרפת.
שלוש השבועות
המקור לשבועות
בשיר השירים מובאים שלושה פסוקים דומים המדברים על שבועה שהשביע ה' את בנות ירושלים:
היא עשתה לו עוול
עלילה
לו לא מודעת לזה שגאס מנהל מוסד מפוקפק לנשים ביחד עם סרגיי סטיינאוף (גילברד רונאלד) וריטה (רפאלה אוטינו). אחד מאויביו הגדולים של גאס, דן פליין (דייוויד לאנדו), רומז ללו אודות עסקיו של גאס. הוא מפציר בה להצטרף אליו טרם יקרה משהו לגאס, אך היא מצידה משאירה את העניינים מעורפלים.
קבלה
בשנת 1996 נבחר הסרט לשימור בארכיון הסרטים הלאומי של ארצות הברית על ידי ספריית הקונגרס עקב תרומתו לקולנוע.
מכון הסרטים האמריקאי
במרוצת השנים מכון הסרטים האמריקאי דירג הסרט בכמה מרשימותיו:
קוריאה
קוֹרֵיאָה היא ארץ השוכנת בחצי האי קוריאה שבצפון מזרח אסיה, המחולקת מאז מלחמת העולם השנייה לשתי ישויות מדיניות נפרדות: צפונית ודרומית. עד שנת 1910 הייתה כולה מדינה אחת בעלת היסטוריה ותרבות עתיקת יומין, שגבלה בסין בצפון וברוסיה בצפון מזרח. אחרי שסופחה ליפן בשנים 1910–1945, בסוף מלחמת העולם השנייה (1945) חולקה קוריאה לשתי מדינות: הרפובליקה של קוריאה (קוריאה הדרומית) והרפובליקה העממית הדמוקרטית של קוריאה (קוריאה הצפונית). קוריאה הדרומית קמה על השטח שנכבש ב-1945 על ידי כוחות ארצות הברית והפכה ב-1948 למדינה עצמאית שנטתה לכיוון העולם המערבי והמשטר בה, בהתחלה רודני, התפתח עם השנים לדמוקרטיה ליברלית ואילו קוריאה הצפונית, קמה על השטח שנכבש ב-1945 על ידי ברית המועצות והפכה למדינה בעלת משטר קומוניסטי. למרות שמה הרשמי המלא, קוריאה הצפונית איננה דמוקרטית כדמוקרטיה ייצוגית אלא במשמעות המרקסיסטית-לניניסטית של המילה, שפירושה דמוקרטיה פופוליסטית חד-מפלגתית או "דמוקרטיה עממית", שם נוסף למשטר שנקרא בעבר "דיקטטורה של הפרולטריון".
שושלת קוריאו
שיטת הדפסה עם דפוס נייד ממתכת פותחה והדפיסו בה כותרים רבים בכמויות קטנות באמצע המאה ה-12. ב-1145, המלך אינג'ונג (1112–1146) הורה למלומד קונפוציאני, קים פו-שיק, לחבר את הסמגוק סאגי (ההיסטוריה של שלוש הממלכות). המאבק התגבר בין הפקידים האזרחיים והצבאיים, כאשר היחס של המשטר לצבא הורע. ב-1170, הפקידים הצבאיים התמרדו כנגד האזרחיים. דבר זה הוסיף לחוסר האהדה של הקוריאו למעמד הלוחמים. ב-1238 המונגולים פלשו לגוריו והרסו את הממלכה, כאשר ההתנגדות להם נמשכה שלושים שנה. בסופו של דבר, הקוריאו נכנעו, והמונגולים התערבו בפוליטיקה של קוריאו ב-100 שנה הבאות. ב-1340, האימפריה המונגולית הדרדרה בשל מאבקי פנים, והמלך קונגמין היה חופשי לבסוף ליישם רפורמה בממשלת קוריאו. למלך היו בעיות שונות שהיה עליו לטפל בהן, כולל הסרת האריסטוקרטים הפרו-מונגולים והפקידים הצבאיים, שאלת אחזקת הקרקע ויישוב המחלוקות בין המלומדים הקונפוציאנים לבודהיסטים. בעיה נוספת הייתה שודדים יפניים, שכבר היוו צבא מאורגן למחצה, שפלשו לעומק הארץ ולמדו את הטכנולוגיה המקומית. בערך בזמן זה הגנרל יי-סיאונג-גייה קנה שם לעצמו כשהצליח להביס את השודדים בכמה קרבות. ממלכת קוריאו התקיימה עד 1392.
ישראל קמחי
ביוגרפיה
בשנת 2018 נבחר לשמש כדי ג'יי הבית בתוכנית הריאליטי "חתונה ממבט ראשון" (עונה ראשונה, שנייה, שלישית, רביעית, חמישית ושישית).
חיים אישיים
בשנת 2009 התחתן עם נטלי, עורכת דין, הם הורים לארבעה ילדים.
פיליפ דה נוברה
פיליפ דה נוברה (מאיטלקית: Philippe de Novare; 1195–1265 לערך) היה היסטוריון, לוחם, מוזיקאי, דיפלומט, משפטן ומשורר בתקופת ימי הביניים.
עוד כתב על החוק הפיאודלי של ירושלים, חיבור שהשפיע על המשפטן ז'אן ד'איבלין.
ARD
היסטוריה
ה-ARD הוא תאגיד השידור הציבורי השני בגודלו בעולם לאחר ה-BBC עם תקציב של כ-6 מיליארד יורו ו-23,000 עובדים. תקציב התאגיד מגיע בעיקר מאגרת שידור שעל כל בית פרטי, חברה ומוסד ממשלתי בגרמניה לשלם. התאגיד מנהל ומפעיל את ערוץ הטלוויזיה הממלכתי הראשון שנקרא Das Erste.
הפנתר השחור (סרט)
הפנתר השחור (באנגלית: Black Panther) הוא סרט גיבורי-על אמריקאי שובר קופות משנת 2018, המבוסס על הקומיקס הפנתר השחור בהוצאת מארוול קומיקס. הסרט הוא ה-18 במספר בסרטי היקום הקולנועי של מארוול וביים אותו ראיין קוגלר לפי תסריט אותו הוא כתב יחד עם ג'ו רוברט קול. בסרט מככבים אנסמבל שחקנים כדוגמת צ'דוויק בוזמן, מייקל בי. ג'ורדן, לופיטה ניונגו, דנאי גורירה, מרטין פרימן, לטישיה רייט, וינסטון דיוק, אנג'לה באסט, פורסט ויטאקר ואנדי סירקיס. עלילת הסרט מביאה את שובו של טצ'אלה למקום הולדתו כמלך ואקאנדה, אך הוא מוצא שעל הזכות מלידה שלו קורא תיגר יריב המאיים בקונפליקט בעל השלכות כלל-עולמיות.